Ke boammaaruri gore Ruthe le Boase ba ne ba swa dingwaga di le dintsi pele Dafide a tsholwa. Gongwe o ka tswa o itse leina la ga mmaagwe Boase, yo e neng e le mmaagwemogologolwane wa ga Dafide. O ne a nna kwa Jeriko mme o ne a thusa go sireletsa ditlhola dingwe tsa Iseraele. Fa dipota tsa Jeriko di ne di wa, o ne a sireletsa ene le ba lelapa la gagwe ka go bofelela mogala o o bohibidu jo bo letlhololo mo fensetereng ya ntlo ya gagwe. Leina la gagwe ke mang?— Ke Rahabe—yo o neng a nna moobamedi wa ga Jehofa, mme o ne a tlhomela Bakeresete sekao se ba ka se latelang sa go nna pelokgale.—Joshua 2:1-21; 6:22-25; Bahebera 11:30, 31. “Ke ne ka ya go reka dijo mme ka fitlhela go na le dikuku fela—di ja madi a a seng kana ka sepe! Mo letsatsing le le latelang, mabenkele a ne a se na dijo gotlhelele.”—Paul, Zimbabwe.